Alsemambrosia
Alsemambrosia (Ambrosia artemisiifolia, Frysk ek wol: 'Moalstokje') is in ienjierrige plant, dy't heart ta de famylje fan 'e hynsteblomplanten (Compositae of Asteraceae). De plant komt út Noard-Amearika en is yn Nederlân op in soad plakken ynboargere (komt advintyf foar). Ambrosia is it Grykske wurd foar 'fiedsel foar de goaden', wêrtroch't se ivich libben. De plant skiedt de stof koronopiline út, dy't de groei fan oare planten yn de omjouwing behindert.

De plant wurdt 20-100 sm heech. De blêden binne meastal dûbelfearre, soms inkelfearre.

Alsemambrosia bloeit yn septimber en oktober mei ienslachtige, ± 3 mm grutte, holtsjes. De haadsjes sitte yn in ier. Der sitte gjin strieskobben yn de haadsjes en in pappus ûntbrekt. De klokfoarmige manlike haadsjes hingje nei ûnderen en hawwe keale of in bytsje behierre, fergroeide omwynselblêden. De griis-wite, froulike haadsjes binne ienblommich en hawwe twa aaifoarmige skutblêden. De blommen sitten net botte opfallend yn de blêdoksels ûnder de manlike blomhaadsjes.
De brune frucht is in nútsje sûnder fruchtplús en hat de foarm fan in pylkpunt. It nútsje hat in heech oaljegehalte. It omwynsel om it nútsje hat fiif oant sân priemfoarmige stikels, dy't útrinne yn in lange snaffel. It fruchtsje heakket troch de priemfoarmige stikels yn de facht fan bisten en wurdt sa ferspriede.

Allergy 

It stomoal jout in heftige heakoartsreaksje, krektas it oanreitsjen fan de bloeiwize. Yn Nederlân fine ûndersikers de lêste jierren in sterke groei fan it oantal ambrosiapollen yn de loft. De lette bloei fan de plant, yn septimber en oktober, ferlinget it heakoartsseizoen mei twa moannen. By in waarme simmer folge troch in waarme hjerst kin de plant hieltiten better yn Europa dije. Dizze woekerjende plant driget in grutte kweadogger te wurden as de no bekende fersprieders fan pollen. Per plant kin oant in miljard pollen ferspriede wurde, wêrby't de allergyske wurking fan de pollen inkele kearen sterker is as dy fan gers, de oant op 't heden grutste oarsaak fan pollenallergy yn Nederlân.

Ymport yn Europa 
De plant komt rjochting de lege lannen troch benammen ymport fan hinnen- en fûgelfoer en fetbollen, dêr't ek de siedden fan de alsemambrosia tusken sitte. Yn Dútslân is it wyls by wet ferbean dit foer te ymportearjen as de siedden fan de alsemambrosia der net úthelle binne. Yn Switserlân, Eastenryk en Hongarije is it sels ferbean de plant yn de tún te hawwen en it is foarskreaun om dizze der út te heljen. Hjirby wurdt oanret:
 by it weiheljen wanten te brûken;
 it lof net yn de GFT-kontener te dwaan mar yn de smoargenskontener, sadat itt ferbaarnd wurdt.

De eksplosive fersprieding fan de plant hat it omtinken fan it Ministearje fan Lânbou, Natoer en Fiedselkwaliteit.

Yn oktober 2006 binne nei in oprop fan it radioprogramma Vroege Vogels 160 meldingen fan alsemambrosia yn Nederlân samle.

Nammen yn oare talen 
 Ingelsk Common ragweed
 Dútsk: Beifußblättriges Traubenkraut, ook Beifuß-Ambrosie
 Frânsk: Ambroisie à feuilles d'armoise
 Sweedsk: Malörtsambrosia
 Deensk: Bynke-Ambrosie
 Hongaarsk: Ürömlevelű parlagfű

Keppeling om utens 
 Resinte waarnimmings op Waarneming.nl, mei beskriuwing en foto's.

Plantesoarte
Hynsteblom (famylje)
Hynsteblomeftige
Lânseigen floara yn Kanada
Lânseigen floara yn de Feriene Steaten
Lânseigen floara yn Alaska
Lânseigen floara yn Kuba
Lânseigen floara yn Jamaika
Lânseigen floara yn de Kaaimaneilannen
Lânseigen floara yn de Dominikaanske Republyk
Lânseigen floara yn Haïty
Lânseigen floara yn Argentynje
Lânseigen floara yn Sily
Lânseigen floara yn Paraguay
Lânseigen floara yn Oerûguay
Lânseigen floara yn Bolivia
Lânseigen floara yn Perû
Lânseigen floara yn Brazylje 
Eksoat yn Albaanje
Eksoat yn Algerije
Eksoat yn Andorra
Eksoat yn Austraalje
Eksoat yn Belgje
Eksoat yn Bosnje
Eksoat yn Bulgarije
Eksoat yn de Azoaren
Eksoat yn de Kanaryske Eilannen
Eksoat yn de Oekraïne
Eksoat yn Denemark
Eksoat yn Dútslân
Eksoat yn Eastenryk
Eksoat yn Fatikaanstêd
Eksoat yn Frankryk
Eksoat yn Fryslân
Eksoat yn Grikelân
Eksoat yn Hawaï
Eksoat yn Hongarije
Eksoat yn Itaalje
Eksoat yn Japan
Eksoat yn Jeropeesk Ruslân
Eksoat yn Kaapverdje
Eksoat yn Kazachstan
Eksoat yn Kirgyzje
Eksoat yn Kosovo
Eksoat yn Kroaasje
Eksoat yn Lúksemboarch (lân)
Eksoat yn Lychtenstein
Eksoat yn Madeara
Eksoat yn Marokko
Eksoat yn Moldaavje
Eksoat yn Monako
Eksoat yn Montenegro
Eksoat yn Nederlân
Eksoat yn Nij-Seelân
Eksoat yn Noard-Koreä 
Eksoat yn Noard-Masedoanje
Eksoat yn Oezbekistan 
Eksoat yn Poalen
Eksoat yn Portegal
Eksoat yn Roemeenje
Eksoat yn San Marino
Eksoat yn Servje
Eksoat yn Sibearje
Eksoat yn Sina
Eksoat yn Sloveenje
Eksoat yn Slowakije
Eksoat yn Spanje
Eksoat yn Súd-Afrika
Eksoat yn Súd-Koreä
Eksoat yn Switserlân
Eksoat yn Tadzjikistan
Eksoat yn Tsjechje
Eksoat yn Tuneezje 
Eksoat yn Turkije
Eksoat yn Wyt-Ruslân
Eksoat yn Yndia